تورکیه باش ناظیر بینا‌لی ییل‌دیریم، فوق ا‌لعاده حالین وطنداش اوچون دئییل دولت اوچون اعلان ائدیلدیگینه دقتی چکه‌رک، آلچاق فتح الله‌چی ترور تشکیلاتی‌نین منسوب‌لاری‌نین باشقا جور تمیزلنمه ایمکانی اولمادیغینی سؤیله‌دی.
باش ناظیر ییل‌دیریم، "عدلیه معلومات بانکی تانیتیم مراسیمی"نده ائتدیگی دانیشمادا، فوق ا‌لعاده حالین داوام ائدجگینی وورغولادی.
فوق ا‌لعاده حال سببین‌دن ماموریتدن چیخاریلان‌لارلا باغلی محکمه یولونون باغلی اولدوغونو، بو سببله 70 مین جیواریندا فاعلین فردی مراجعت ایله آنایاسا محکمه‌سینده گؤزلدیگینی خاطیرلا‌دان ییل‌دیریم، ائتدیک‌لری دوزنلمه ایله اعتراض یولونو حقوقی بیر زمینه قاووشدوردوق‌لارینی بیلدیردی.
بیر اعتراض کوموسیون قوردوقلارینی ایفاده ائدن باش ناظیر، کومیسیونون، اعتراضلاری آراشدیردیق‌دان سونرا "یا وظیفه‌سینه قایتاریلا‌جاق یا دا ' ایداره‌نین وئردیگی قرار دوغرودور" دئیه‌جگینی سؤیله‌دی.
بون‌دان سونرا آرتیق ماموریت دن چیخاریلان‌لارا محاکیمه یولونون آچیلمیش اولاجاغینی ایفاده ائدن ییلدیریم،
"اولدوغو مقاما گؤره یا دانیشتایا گئده‌جک یا دا ایداره محکمه‌سینه گئده‌جک، اوندان سونرا آددیم-آددیم حاق آختارما یول‌لارینی سینایا‌جاق. ان سون فردی مراجعته گئده‌جک." دئدی.
فردی مراجعت ده نتیجه آلا بیلمه‌ین‌لر آوروپا اینسان حاق‌لاری محکمه‌سی‌'نه گئده‌جگینی وورغولایان ییلدیریم،
"ائتدیگیمیز بو دوزنلمه بیر معنادا فوق ا‌لعاده حالین مدتینده بئله حاق آختارما، محکمه یولونون آچیلماسی‌دیر. بئله‌جه، بوتون ضرر آرا‌دان قال‌دیرا‌جاق. هر نه قدر خیانت ائتمیش، جینایت تؤرتمیش اولسا‌لار دا تورکیه بیر حقوق دولتی، حقوق دولتی‌نین گریی ده هر کسین حاقینی، حقوقونو سونونا قدر آختاریشی‌دیر، آختاریشی اوچون زمین حاضیرلانماسی‌دیر، ائتدیگیمیز بودور. " دئیه دانیشدی.
حاضیرلانان مکانیزمله اعتراض ائدیله‌بیله‌جگینی کؤچورن ییل‌دیریم،
"محاکیمه ائتمه یولونو آچمیش اولوروق اما بو اؤلکه‌نی ییخماغا چالیشان‌لار، تکرار ساغ‌دان سول‌دان، آرخا قاپی‌دان ایچری گیره بیلمزلر. بونو دا بیلسین‌لر. بئله بیر ایمکان یوخ‌دور." دئدی.
